ད་ལྟ་གཅིག་སྡུད་བྱེད་པ་དེ་ཁྱི་ཁ་རུས་བཟུང་ལྟ་བུ་བྱས་ནས་བསྡད་ཡོད།དེར་བརྟེན་འདས་པའི་ལོ་དྲུག་ཅུར་ཉེ་བའི་རིང་འགྱུར་བ་ཆེན་པོ་ཕྱིན་ཡོད།གཞུང་གི་འགྲོ་སྟངས་འགྱུར་བ་འགྲོ་བ་དང༌།རྒྱ་ནག་མི་མང་ལ་འགྱུར་བ་འགྲོ་རྒྱུ་མེད།ང་རང་ཚོ་བོད་པ་འདོད་རུང་མ་འདོད་རུང་ཕ་རོལ་ན་རྒྱ་ནག་དང་ཚུར་རོལ་ན་རྒྱ་གར་བྱས་ཏེ་དེའི་བར་ནས་བསྡད་རྒྱུ་ཡིན།དེར་བརྟེན་ང་ཚོས་ཌལ་ལོགའབྲེལ་མོལ་ཞེས་བརྗོད་དུས་ཐད་ཀར་རྒྱ་ནག་གུང་ཁྲན་ཏང་གི་འགོ་ཁྲིད་ཁ་ཤས་དེ་གཅིག་པུར་བསམ་བློ་མ་བཏང་བར་ང་ཚོས་རྒྱ་རིགས་མི་མང་ལ་འབྲེལ་མོལ་བྱེད་ཐུབ་ཐབས་ཀྱི་བསམ་བློ་གཏོང་དགོས་པ་ཡིན།ད་ལྟ་རྒྱབ་སྐྱོར་ཡག་ཐག་ཆོད་ཡོད།ད་དུང་ཡང་དེ་དག་དང་གྲོགས་འདྲིས་བྱས་ནས་དངོས་ཡོད་གནས་ཚུལ་གང་ཡིན་དང༌།བོད་ཀྱི་རྒྱལ་རབས་ལོ་རྒྱུས་གང་འདྲ་ཡིན།དེ་དག་ང་ཚོས་འཁྱོག་བཤད་དང་སྒྲོ་འདོགས་མ་བྱས་པར་དངོས་ཡོད་གནས་ཚུལ་དྲང་པོ་བཤད་རྒྱུ་གལ་ཆེན་པོ་ཡིན།དེར་བརྟེན་ང་ཚོས་འབྲེལ་མོལ་ཞེས་བརྗོད་དུས་རྒྱ་ཆེ་ས་ནས་བསམ་བློ་གཏོང་རྒྱུ་གལ་ཆེན་པོ་ཡིན།ལྷག་པར་ཕྱི་ལོ་༡༩༧༤ལོ་ནས་ང་ཚོའི་བསམ་བློ་གཏོང་སྟངས་འདི་རྒྱ་རིགས་ཁྱོན་ཡོངས་ཀྱིས་ཤེས་པ་བྱེད་རྒྱུ་གནད་འགག་ཆེན་པོ་ཡིན།ཤེས་སོང་ངམ།དེ་དག་ཁྱེད་རང་ཚོའི་སེམས་ལ་འཇོག་དགོས་ཞེས་བརྗོད་འདོད་བྱུང༌།དེ་མིན་ཞུ་རྒྱུ་མེད།བཀྲིས་བདེ་ལེགས།ཐུགས་རྗེ་ཆེ།ཞེས་བཀའ་སྩལ་ཡོད།